Вычагда

Вы́чагда (, ) — рака на поўначы Еўрапейскай часткі Расіі ў Рэспубліцы Комі і Архангельскай вобласці, правы і самы вялікі прыток ракі Паўночная Дзвіна.

Даўжыня — 1130 км, плошча вадазборнага басейна — 121 тыс. км². Сярэдні расход вады 1160 м³/с. Выток ракі знаходзіцца на паўднёвым ускрайку Ціманскага кража. Упадае ў Паўночную Дзвіну каля горада Котлас.

Рэльеф басейна ракі склаўся ў выніку неаднаразовых абледзяненняў і асабліва апошняй трансгрэсіі Паўночнага мора. Паверхня раўнінная з сярэдняй вышынёй 120—150 м. Рачныя даліны шырокія, алювіяльныя даліны вузкія, без тэрас. Жыўленне снегавое (43—48 %), вялікая доля падземнага (да 35—40 %). У пойме ракі вялікая колькасць праток і старыц. Замярзае ў лістападзе, вызваляецца да лёду ў красавіку. Суднаходная на 935Река Вычегда // Государственный водный реестр РФ км ад вусця.

Асноўны прытокі: Вішара, Вым, Ярэнга, Нем, Паўночная Кельтма, Локчым, Сысола. Сярод прытокаў: Ікса, Старая Вычагда, Вялікая Ватса, Віледзь, Чакула, Чулега, Вуктыль, Віль, Кензан, Пузла і інш.

Каля ракі гарады Сыктыўкар, Сальвычагодск, Котлас.

 Літаратура 


 Спасылкі 
 Река Вычегда // Государственный водный реестр РФ 
 Агафонова С. А., Завадский А. С., Рулёва С. Н. Вычегда // Научно-популярная энциклопедия «Вода России» 

Катэгорыя:Рэкі Рэспублікі Комі
Катэгорыя:Рэкі Архангельскай вобласці
Катэгорыя:Прытокі Паўночнай Дзвіны